Žygimanto Augusto ežeras

Žygimanto Augusto ežeras (lenk. Jezioro Zygmunta Augusta, Jezioro Czechowskie) – tvenkinys Lenkijoje, Palenkės vaivadijoje, Monkų apskrityje, Knišino valsčiuje, netoli Čechoviznos kaimo. Tai nedidelis, po Nerešlo upės užtvenkimo susidaręs ežeras esantis Balstogės aukštumose. Upė buvo užtvenkta 1559 metais, karaliaus Žygimanto Augusto valdymo laikais.